**Zmena systému.**

**23.6.2024 sa v Nitre uskutočnilo už 13. pracovné stretnutie Vlasteneckého inštitútu Petra Šveca. Ústrednou témou bola prednáška Ing. Petra Blahynku Zmena systému. V diskusii prítomní vyslovili jednoznačnú a jednomyseľnú podporu MUDr. Kotlárovi.**

Bývalý vedúci pracovník JZD Slušovice a jeden z tvorcov slušovických ekonomických úspechov sa v súčasnosti venuje prognostickým prácam vo vzťahu ku globálnym trendom vývoja. Vo svojej prednáške jasne a faktograficky presne preukázal, že v moderných ekonomikách v anglosaskom svete ekonómovia hovoria, že kapitalizmus vo svojej dnešnej podobe končí. Súčasný anglosaský systém kapitalizmu totiž dospel k bodu, keď človek už prestáva byť hlavnou pracovnou silou a zaniknú fyzické peniaze, nahradia ich iné formy kreditov – pozitívnych aj negatívnych, napríklad emisné povolenky. Súčasný anglosaský systém vytvoril taký systém dlhov, že je zničujúci pre samotný systém. Životnú úroveň tvorí množstvo tovaru a služieb, nie samotné peniaze. Dnes 2000 ľudí vlastní 60% majetku celého sveta. Absolútna väčšina z nich sú anglosasi. V roku 2009 vznikla skupina BRICS a začala sa erózia dolárového bankového systému. Napríklad Čína - za 12 rokov, do roku 2022 čínsky zahraničný obchod prešiel na platenie v juanoch z nuly na 50%. Opustenie doláru ako globálnej meny spôsobí reset, ktorý môže byť globálny s nastolením jednej svetovej vlády, alebo lokálny, ktorý bude v kultúrne a civilizačne blízkych krajinách, teda multicentrický. Reset znamená základnú zmenu organizácie spoločnosti. O globálny reset sa snaží anglosaský svet, ohniskom lokálneho resetu sú štáty BRICS. Bude to znamenať zrušenie súčasného systému hospodárskeho aj politického a otázka je, čím bude nahradený. Situácia bude priať pripraveným, takže by sme sa mali pripraviť na reset. Pre malé štáty je jednoznačne výhodný lokálny reset, nie globálny so svetovou vládou a zánikom malých štátov. Pri globálnom resete sa počíta s redukciou obyvateľstva na 10-20% súčasného stavu. Pri lokálnom resete sa s redukciou obyvateľstva nepočíta, ale sa počíta so vznikom nových pracovných príležitostí. Lokálny reset musí byť založený na jednotlivcovi, nie na kolektivizme, ako to bolo v socializme. Jednotlivec sa bude mať vtedy dobre, keď bude pracovať tak, aby systém dobre fungoval. Je to spojenie záujmu jednotlivca a systému. V súčasnosti stále existuje globálna ekonomická a finančná dominancia USA, takže reset nastane, ak padne systém v USA. Americký finančný systém môže padnúť veľmi skoro. Reset bude forma revolúcie. Ak budeme pripravení, bude krátka a málo bolestná. Miere pripravenosti bude zodpovedať nielen jej dľžka ale aj miera krvavosti. O tomto hovorí napríklad srbský prezident Vučič vo svojich zdanlivo tajomných katastrofických vyjadreniach. Reset bude spôsob riešenia hospodárskej krízy systému. Hospodárska kríza je ale vždy len dôsledok morálnej krízy a mravnej biedy. Pre úspešné prežitie bude potrebné vrátiť sa znovu k takým hodnotám, ako sú morálka, hrdosť, česť a viera. Silný zjednocujúci prvok je viera v boha. Vidíme to jasne na islame v situácii, ktorá nie je pre nás výhodná. Posilnenie kresťanstva znamená pre náš región posilnenie morálne a posilnenie v zmysle zjednotenia aj v zmysle odolávania islamu. V bohatej dvojhodinovej diskusii 35 prítomných prebralo širokú škálu problémov, súvisiacich s resetom. V súvislosti s morálnou krízou sa zoširoka prebrala aj problematika Covidu a pletenca lží, ktorým sme v rokoch 2019-2021 čelili v súvislosti s ním. Prítomní vyslovili jednomyseľnú a jednoznačnú podporu MUDr. Kotlárovi, ktorý sa snaží vniesť jasno a pravdu do udalostí, súvisiacich s Covidom. MUDr. Kotlár musí čeliť účelovým mediálnym manipuláciám, keď jeho do médií nepozývajú, ale v médiách sú tendenčne, jednostranne vyberaní jeho kritici, ktorí sú často bez medicínskeho vzdelania. Je škandalózne, že v našich médiách ľudia, ktorí neabsolvovali ani jeden deň štúdia na lekárskej fakulte, s ľahkým srdcom vyhlasujú za konšpirátorov svetové medicínske kapacity, na ktoré sa pán MUDr. Kotlár odvoláva.

Dr. Štefan Paulov